CELEX: 32021R1814
Language: lv
Date: 2021-10-07 00:00:00
Title: Eiropas Centrālās bankas Regula (ES) 2021/1814 (2021. gada 7. oktobris), ar ko groza Regulu (EK) Nr. 2157/1999 par Eiropas Centrālās bankas pilnvarām piemērot sankcijas (ECB/2021/46)

15.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 367/2
               
            
         EIROPAS CENTRĀLĀS BANKAS REGULA (ES) 2021/1814
         (2021. gada 7. oktobris),
         ar ko groza Regulu (EK) Nr. 2157/1999 par Eiropas Centrālās bankas pilnvarām piemērot sankcijas (ECB/2021/46)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 132. panta 3. punktu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 34.3. pantu un 19.1. pantu,
         ņemot vērā Padomes Regulu (EK) Nr. 2532/98 (1998. gada 23. novembris) par Eiropas Centrālās bankas pilnvarām piemērot sankcijas (1) un jo īpaši tās 6. panta 2. punktu,
         tā kā:
         
                     (1)
                  
                  
                     Lai nodrošinātu juridisko noteiktību un caurredzamību, iestādes būtu jāinformē par metodēm, ko ECB piemēro, lai aprēķinātu sankcijas, kas noteiktas par Eiropas Centrālās bankas Regulā (ES) 2021/378 (ECB/2021/1) noteikto obligāto rezervju prasību neievērošanu (2).
                  
               
                     (2)
                  
                  
                     Formulu un metodi, ko ECB piemēro, lai saskaņā ar Padomes Regulas (EK) Nr. 2531/98 (3) 7. panta 1. punktu aprēķinātu sankcijas par to, ka netiek turētas obligātās rezerves vai daļa no tām, precizētas Eiropas Centrālās bankas paziņojumā par sankciju piemērošanu obligāto rezervju turēšanas pienākuma neizpildes gadījumā (4). Lai nodrošinātu juridisko noteiktību un novērstu turpmāku juridiskā regulējuma sadrumstalotību attiecībā uz sankciju piemērošanu dažādās ECB kompetences jomās, ir lietderīgi atcelt paziņojumu un pārcelt tā attiecīgo saturu uz Eiropas Centrālās bankas Lēmumu (ES) 2021/1815 (ECB/2021/45) (5), attiecīgi grozot atsauces Eiropas Centrālās bankas Regulā (EK) Nr. 2157/1999 (ECB/1999/4) (6).
                  
               
                     (3)
                  
                  
                     Tādēļ attiecīgi jāgroza Regula (EK) Nr. 2157/1999 (ECB/1999/4).
                  
               
                     (4)
                  
                  
                     Lai nodrošinātu obligāto rezervju prasību piemērošanas saskaņotu regulējumu, šī regula jāpiemēro ar to pašu dienu, ar kuru piemēro Lēmumu (ES) 2021/1815 (ECB/2021/45),
                  
               IR PIEŅĒMUSI ŠO REGULU.
         
            1. pants
            Grozījumi
            Regulu (EK) Nr. 2157/1999 (ECB/1999/4) groza šādi:
            
                        1)
                     
                     
                        regulas 3. panta 1. punktā, 11. panta 5. punktā un 12. panta 1. punktā vārdus “Padomes regula” aizstāj ar “Regula (EK) Nr. 2532/98”;
                     
                  
                        2)
                     
                     
                        regulas 11. panta 1. punktā un 11. panta 3. punktā vārdus “Padomes regula par obligātajām rezervēm” aizstāj ar “Regula (EK) Nr. 2531/98”;
                     
                  
                        3)
                     
                     
                        ar šādu punktu aizstāj 11. panta 2. punktu:
                        
                           “2.   Ja ECB piemēro sankcijas saskaņā ar Regulas (EK) Nr. 2531/98 7. panta 1. punktu, piemērojamo sankciju aprēķina, izmantojot Eiropas Centrālās bankas Lēmumā (ES) 2021/1815 (ECB/2021/45) (*1) norādīto formulu un metodi.
                        
                        
                           (*1)  Eiropas Centrālās bankas Lēmums (ES) 2021/1815 (2021. gada 7. oktobris) par metodiku, ko piemēro, lai aprēķinātu sankcijas par obligāto rezervju turēšanas prasību un ar tām saistīto obligāto rezervju prasību neievērošanu (ECB/2021/45) (OV L 367, 15.10.2021., 4. lpp.).”"
                        
                     
                  
         
            2. pants
            Nobeiguma noteikumi
            Šī regula stājas spēkā 2021. gada 3. novembrī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Frankfurtē pie Mainas, 2021. gada 7. oktobrī
            
               
                  ECB Padomes vārdā –
               
               
                  ECB prezidente
               
               Christine LAGARDE
            
         
         
            (1)  OV L 318, 27.11.1998., 4. lpp.
         
         
            (2)  Eiropas Centrālās bankas Regula (ES) 2021/378 (2021. gada 22. janvāris) par obligāto rezervju prasību piemērošanu (ECB/2021/1) (OV L 73, 3.3.2021., 1. lpp.).
         
            (3)  Padomes Regula (EK) Nr. 2531/98 (1998. gada 23. novembris) par obligāto rezervju piemērošanu, ko veic Eiropas Centrālā banka (OV L 318, 27.11.1998., 1. lpp.).
         
            (4)  OV C 39, 11.2.2000., 3. lpp.
         
         
            (5)  Eiropas Centrālās bankas Lēmums (ES) 2021/1815 (2021. gada 7. oktobris) par metodiku, ko piemēro, lai aprēķinātu sankcijas par obligāto rezervju turēšanas prasību un ar tām saistīto obligāto rezervju prasību neievērošanu (ECB/2021/45) (skatīt šā Oficiālā Vēstneša 4 lpp.).
         
            (6)  Eiropas Centrālās bankas Regula (EK) Nr. 2157/1999 (1999. gada 23. septembris) par Eiropas Centrālās bankas pilnvarām piemērot sankcijas (ECB/1999/4) (OV L 264, 12.10.1999., 21. lpp.).